paragraph_text: Korčulanska biskupija bila je povijesna biskupija, na području današnje Dubrovačke biskupije, sa središtem u Korčuli. Biskupija je nastala tijekom 14. stoljeća kada je tadašnji stonski biskup Ivan Krusić, zbog Nemanjićevog osvajanja Stona, premijestio središte u Korčulu. 1300. papa Bonifacije VIII. službeno osniva biskupiju odvojivši je od Hvarske biskupije. Iako je Stonska biskupija obnovljena 1524. zalaganjem Dubrovačke Republike koja je vratila Ston pod svoju upravu, biskupija u Korčuli djelovala je do 1828. kada je pripojena Dubrovačkoj biskupiji. 1933. papa Pio XI. obnovio ju je kao naslovnu biskupiju, dok je trenutni naslovni biskup Juan Miguel Betancourt Torres, pomoćni biskup Hartforda.<ref>Natuknica na enciklopedija.hr pristupnjeno 7.studenog 2019.